Document ID: 32003L0104

Komission direktiivi 2003/104/EY,
annettu 12 päivänä marraskuuta 2003,
metioniinin hydroksianalogin isopropyyliesterin hyväksymisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinten ruokinnassa käytettävistä tuotteista 30 päivänä kesäkuuta 1982 annetun neuvoston direktiivin 82/471/ETY(1), sellaisena kuin se on viimeksi muutettuna direktiivillä 1999/20/EY(2), ja erityisesti sen 6 artiklan,
sekä katsoo seuraavaa:
(1) Direktiivissä 82/471/ETY säädetään, että tieteellisen ja teknisen kehityksen perusteella kyseisen direktiivin liitteeseen tehtävät muutokset annetaan 13 artiklassa säädettyä menettelyä noudattaen.
(2) On esitetty hakemus metioniinin hydroksianalogin isopropyyliesterin hyväksymisestä; tuote kuuluu direktiivin 82/471/ETY liitteessä tarkoitettujen "aminohappojen analogien" ryhmään.
(3) Eläinten ravitsemusta käsittelevä tiedekomitea antoi 25 päivänä huhtikuuta 2003 lausunnon tämän tuotteen käytöstä rehuissa; lausunnossa todetaan, ettei metioniinin hydroksianalogin isopropyyliesteri aiheuta riskiä ihmisten tai eläinten terveydelle tai ympäristölle.
(4) Metioniinin hydroksianalogin isopropyyliesterin hyväksymistä koskevan pyynnön arviointi osoitti, että tuote täyttää direktiivin 82/471/ETY 6 artiklan 2 kohdassa asetetut vaatimukset tämän direktiivin liitteessä kuvattujen edellytysten täyttyessä. Tuote pitäisi näin ollen hyväksyä.
(5) Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivin 82/471/ETY liite tämän direktiivin liitteen mukaisesti.
2 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 20 päivänä toukokuuta 2004. Niiden on toimitettava komissiolle viipymättä nämä säännökset kirjallisina sekä kyseisiä säännöksiä ja tätä direktiiviä koskeva vastaavuustaulukko.
2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
3. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
3 artikla
Tämä direktiivi tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 12 päivänä marraskuuta 2003.

Labels: 3
1
6